Gaute Kivistik

Gaute Kivistik (sündinud 18. juunil 1971 Tartus) on eesti humorist, ajakirjanik ja kultuurikorraldaja. Tema esinejanimi on Rohke Debelakk ja ta on Rohke Debelaki libauudiste autor.Tiiu Talvist. Gaute Kivistik – 20 aastat Rohke Debelakki Kodutohter.ee, 04.03.2014.

Haridus
pisi|Gaute Kivistik 2007. aastalFoto: Jaan Künnap
Kivistik on lõpetanud Tartu 5. Keskkoolis põhikooli ja õppinud Tartu 17. Kutsekeskkoolis autoremondilukksepaks.Ille Grün-Ots. Hea sõnaga Gaute Kivistik – mitte ainult Rohke Debelakk Linnaleht/Õhtuleht.ee, 18.12.2014. Ta on lõpetanud 1993. aastal Viljandi Kultuurikolledži näitejuhtimise erialalTÜ VKA etenduskunstide vilistlased Tartu Ülikooli Viljandi Kultuuriakadeemia koduleht. Vaadatud 29.05.2024. ja seejärel õppinud Eesti Humanitaarinstituudis.Urve Vilk. Libauudiste vorpija Gaute Kivistik Äripäev.ee, 08.04.2008.Madis Jürgen. Rohke Debelakk: kõige parem, kui meil oleks igal korteriühistul kolm Javelini ja kõik oskaks sellega lasta Maaleht.ee, 17.06.2022.

Töö ja looming
Ta on töötanud näitlejana Tartu Lasteteatris. 

Aastatel 1994–1995 õpetas ta näitlemist Vanalinna Hariduskolleegiumis.

Alates 1997. aastast on ta olnud Kuku Raadio ajakirjanik (2020. aastatel mittekoosseisuline).

Raadiotöö ja "Libauudised"
Enda koostatud lühihuumoripalu hakkas ta libauudiste vormis esitama 1994. aasta oktoobris Q Raadios, neid on andnud eetrisse ka Uuno Raadio ja Raadio Elmar. 

Esinejanime Rohke Debelakk valis Kivistik äkkotsusena enne Q Raadios eetrisseminekut; nime mõtles välja tema lapsepõlvesõber, kes selle kord oma kirjale alla kirjutas. Varjunime kasutaja tegelikku isikut hoiti algul mitu aastat avalikkuse eest saladuses, mitte kellelgi ei õnnestunud saada Rohke Debelakilt intervjuud ega ka teda meedias tutvustamiseks pildistada.

Kuku raadio Tallinna toimetuses alustas Kivistik tööd 1997. aastal, mõne aasta pärast hakkas ta juhtima Kuku hommikuprogrammi. Lisaks sellele on ta Kuku Raadios kultuuri- ja ühiskonnajutusaate "Theatrumi veerandtund" saatejuht"Theatrumi veerandtund" – järelkuulatavad saated Kuku Raadio kodulehel. Vaadatud 04.04.2025. ning "Libauudiste" autor ja esitaja.Raimu Hanson. Tavaline inimene Gaute Kivistik künnab Emajõge ja mängib õige mitut rolli Tartu Postimees, 18.06.2021.Karel Vähi. Uus peatoimetaja loodab, et kõik endised Kuku saatejuhid teavad oma saadete kadumisest ERR Uudised, 08.09.2021. 

Telesaated
Kivistik on olnud Eesti Televisiooni meelelahutussaadete "MuinasTeeVee" (2004, 30 saadet), "Ellujäämise kunst" (2005, koos Mariann Raismaga), "Tippkohtumine" (2011, koos Urmas Vainoga), "Lotokolmapäev" (2009–2010) "Bingo loto olümpialoos" (2010), "Rohke kalatuur" (2015, 8 saadet), "Elu parim nali" (2018 ja 2019) ja "Nalja nabani 2019" (2019) saatejuht ning paljudes saadetes esitatud sketšide autor. "Rohke Debelaki libauudiseid" on aastalõpuprogrammi rubriigina või iseseisvate saadetena näidatud ETV-s alates 2007. aastast. 

2020. aastal oli tal oma pooltund sisustada ETV mammutsaates "ÖÖ TV". Alates 2020. aastast on ta olnud iga-aastase saate "Pardiralli" saatejuht või kommentaator. Ta on olnud ka mõne humoorika teadus- ja haridussaatesarja ("Inimeseloomake", 2005, koos Margo Mitiga, 8 saadet; "Telekatse", 2008, 3 saadet) saatejuht.

2011. aastast tänini on ta ETV saate "Eesti mäng" saatejuht.Gaute Kivistik ETV saadetes ERR Arhiiv, vaadatud 29.05.2024.

Kivistik on olnud aastatel 2013–2014 ka Kanal 2 saate "Ärapanija" kaassaatejuht.Kaspar Käänik. Peeter Oja lahkus "Ärapanijast" Televeeb. Õhtuleht. 1. märts 2013.

Muusika ja näitlemine
1990. aastal asutatud ansamblis Minu Isa Oli Ausus Ise esineb Kivistik Einar Süggu nime all kitarristi ja lauljana. Ansambli teine liige on Margo Mitt (Eino Süggu nime all). Ansambel on tuntud humoorikate etteastete poolest, mida 1993. aastal võis kuulda ka Q Raadio saadetes "Rakke raadio". Ansambel on esinenud kõigil Viljandi pärimusmuusika festivalidel.Huumoriga läbi aastate Sissekanne Viljandi pärimusmuusika festivali Instagrami kontol. 19.07.2023. Festivali kauaaegne peakorraldaja Ando Kiviberg on selle ansambli liikmeid nimetanud festivali maskottideks.Juku-Kalle Raid. Homme algab folk! Ando Kiviberg räägib Juku-Kalle Raidile hulle folgilugusid, kus leidub nii presidente kui jalgrattavargaid Postimees/Elu24, 27.07.2022.

2025. aastal etendasid Kivistik ja ansambel Minu Isa Oli Ausus Ise üle Eesti mitmes klubis ja restoranis (nt Tallinna Chicago 1933, Tartu Aleksandri pubi jm) komöödiaõhtut "Loll on raske olla ikka".Üritused Chicago 1933 kodulehel. Vaadatud 03.04.2025.

Kivistik on mänginud mängufilmis "Noorelt õpitud" (1991, režissöör Jüri Sillart) üht peategelast, Jaani.Filmi "Noorelt õpitud" (1991) näitlejad Eesti Filmi Andmebaas, vaadatud 20.05.2024.

Kivistiku esimene roll kutselises teatris oli 1990. aastal Ugala teatri lavastuses "Kojutulek". 1992. aastast mängis ta Viljandi Kultuurikolledži diplomilavastuses "Farss isand Pathelinist" (lavastaja Lembit Peterson), millega käidi rändteatri trupina ka järgmistel aastatel mööda Eestit etendusi andmas. Tartu Lasteteatri lavastuses "Biedermann ja tulesüütajad" (1996) oli ta peaosas.Gaute Kivistik Eesti kutselise teatri lavastuste andmebaasis. Vaadatud 29.05.2024.

Ta on dubleerinud animafilme.

Kultuuriürituste juhtimine
Kivistik on ürituste päeva- ja õhtujuht, keda on kutsutud laulupeorongkäigulistele head tuju tegemaTartu laulupidu alustab laulupeo sünnipäeva pidustustega Kroonika/Delfi, 20.06.2019., pillipidude eeskava tervikuks sidumaLõõtspillipidu Kultuurikava.ee, 12.11.2023., mitmepäevaseid festivale juhtimaVõrtsjärve festivali programm 12.07-16.07.2023 Võrtsjärve festivali 2023 koduleht. Vaadatud 15.06.2024., erialapäevi modereerimaRaamatupidajate päev 2021 Äripäev.ee, 12.11.2021. ning laatadele ja mõttetalguteleEuroopa koostööpäev Räpina sadamas Räpina.ee, 18.09.2020.Põltsamaal toimub ettevõtlike kogukondade inspiratsioonipäev Tre Raadio koduleht, 12.04.2024Euroopa koostöö päev "Bridging Waters" Eesti-Vene piiriülese koostöö programmi koduleht, 18.09.2020. meelt lahutama.

Kivistik on üks iga-aastase Emajõe festivali korraldajaid ja eestvedajaidEmajõe festival toob linna homseks paate ja laevu täis Tartu Postimees, 10.07.2020.Emajõe festival 2021 Tartus juba sel laupäeval, 3. juulil Pressiteade Tartu linna kodulehel, 01.07.2021., MTÜ Emajõe Festival juhatuse liige.MTÜ Emajõe Festival e-Äriregistris. Vaadatud 19.06.2024.

Kivistik on aastaid etendanud Riigikogus jõuluvana.Karin Kangro. Reformierakond sai jõuluvanalt kassaaparaadi ja värske Sirbi Postimees, 19.12.2013.Juhan Haravee. Riigikogu Jõuludebelakk: Vene gaasi muret leevendame hapukapsaga Õhtuleht.ee, 19.12.2014.Jõuluvana käis riigikogus: EKRE sai sangpommi, Vabaerakond ajakapsli ERR Uudised, 20.12.2018.

Raamatud
 Rohke Debelakk, "Hilarious Estonia". Pildid Hillar Mets. Tallinn, Eesti Instituut 2001.
 Rohke Debelakk, "Õigus ja tõde. Libauudiseid aastatest 1994-2009". Tallinn, Kirjastuskeskus 2010.Õigus ja tõde. Libauudised aastatest 1994-2009 Apollo.ee, 03.11.2010.
 Rohke Debelakk, "Riigi Teataja. Libauudised". Illustreerinud Eneken Maripuu. Tallinn, Hea Tegu 2016.Riigi Teataja nr. 1. Libauudised Apollo.ee, 17.11.2016.

 Tunnustus 
 2008 – Oskar Lutsu huumoripreemia
 2014 – Hea Sõna auhindHea Sõna auhinna laureaadid Telekraat.ee. Vaadatud 20.02.2026. 
 2018 – Emakeeleõpetuse Sõbra auhindEmakeeleõpetuse sõber 2018 on Gaute Kivistik Eesti Emakeeleõpetajate Seltsi koduleht. 02.11.2018. 
 2025 – Saue valla vapimärkSel aastal pälvisid Saue valla kõrgeima tunnustuse ehk vapimärgi Juhan Särgava ja Gaute Kivistik Saue valla koduleht. 05.03.2025.
 2026 – Valgetähe V klassi teenetemärk"President tunnustab teenetemärgiga 203 inimest" ERR, 30. jaanuar 2026

Panus ilusa eesti keele propageerimisse
Emakeeleõpetajate Selts on Gaute Kivistikule aunimetust andes esile tõstnud, et "oma sõnaosavuse, vaimukuse ja keelekorrektsusega muudab ta tekstid kuulaja jaoks nauditavaks ja eriliseks. "Rohke Debelaki libauudised" oma leidlike võrdluste ja sõnamänguga liidab eesti keele õppijaid ja õpetajaid, luues kokkupuutepunkte nii koolitunnis kui ka väljaspool kooli. Gaute Kivistik on avardanud olulisel määral eestlaste arusaama sõnade mitmetähenduslikkusest ja näidanud teravmeelseid võimalusi, kuidas vabastava huumoriga lahendada olukordi, mis muidu põhjustaksid kibestumist või kaklust. Tuues paljude kaasmaalasteni eesti keele ilu ning sõnarikkuse, toetab ta mitmekülgselt emakeeleõpetuse väärtusi". 

Isiklikku
Gaute Kivistiku abikaasa on skulptor Eneken Maripuu, pere elab Riisiperes.Skulptor ja raamatukoguhoidja Eneken Maripuu: tegelen igapäevase väikese nõiakunstiga ERR Kultuur, 08.03.2024. Neil on neli poega.Kaire Kenk. Gaute Kivistik: mälumängusaated on Eestis menukad Kuulutaja.ee, 07.09.2018.

Kivistikku huvitab siseveekogude laevandus, millega ta on tegelenud nii vaba aega veetes, ettevõtjana kui ka kultuurikorraldajana.Helina Piip. Gaute Kivistik naudib suvesid Emajõel: „Suvel tulebki ringi kihutada ja tegeleda laevandusega nii palju, et sügiseks oleks kõrini. Siis on tükiks ajaks rahu majas.“ Naisteleht/Õhtuleht.ee, 24.08.2023. Ta on õppinud Eesti Merekoolis madruseks (2017)Pildid: armastatud saatejuhtidest Rohke Debelak ja Olaf Suuder said läbi raskuste merekarud Postimees/Elu24, 22.02.2017., motoristiks ja väikelaevajuhiks (2018)Kaptenid Tutvustus kodulehel Hilara.net. Vaadatud 06.06.2023.. Ta on kapten ja reederEmajõe festival 2021 Tartus juba sel laupäeval, 3. juulil Emajõe festivali pressiteade Tartu linna kodulehel. 01.07.2021., kes korraldab lõbulaevasõite Emajõel ja Peipsi järvel.Rikkurite värk! Olaf Suuder ja Gaute Kivistik ostsid laeva Kroonika/Delfi, 10.05.2019.

Kivistik on koostöös portaaliga Peaasi.ee aidanud propageerida vaimse tervise edendamist ning öelnud: "Olen 30 aastat teinud libauudiseid just selleks, et enda vaimset tervist kenasti paigas hoida."Liis Ilves. Gaute Kivistik: “Olen 30 aastat teinud libauudiseid just selleks, et enda vaimset tervist kenasti paigas hoida” Tervisegeenius.ee, 28.03.2024.

 Viited 

 Välislingid 

 ETV saade "Kahekõne. Ferdinand Veike ja Gaute Kivistik" ERR Arhiiv, 1. aprill 2010
 Gautest ei ole Debelakki saanud Anne & Stiil / Delfi / Nädal, 6. oktoober 2010
 TEDxLoodusele - Gaute Kivistik - Keskkonnauudised Gaute Kivistiku etteaste konverentsil TEDx Loodusele, 22. oktoober 2011
 Jaanika Vilipo. Emakeeleõpetuse sõber 2018 Gaute Kivistik: huumor on nagu pärmiseen: ta on igal pool meie ümber Õhtuleht, 15. november 2018
 Madis Jürgen. Rohke Debelakk: kõige parem, kui meil oleks igal korteriühistul kolm Javelini ja kõik oskaks sellega lasta Maaleht.ee, 17. juuni 2022
 Hedvig Hanson. Lapsepõlvefoto: humorist Gaute Kivistik Edasi.org, 23. oktoober 2022 

Kategooria:Eesti ajakirjanikud
Kategooria:Eesti näitlejad
Kategooria:Eesti humoristid
Kategooria:Eesti kultuurikorraldajad
Kategooria:Tartu Ülikooli Viljandi kultuuriakadeemia vilistlased
Kategooria:Valgetähe V klassi teenetemärgi kavalerid
Kategooria:Sündinud 1971